Igor Dodon
Igoris Dodonas (rumun. Igor Dodon, g. 1975 m. vasario 18 d. Sadove, Kelerašio rajone, Moldavijos TSR, dabar Moldovos Respublika) – šalies ekonomistas, prorusiškos orientacijos politikas. Anksčiau buvo Moldavijos komunistų partijos nariu, 2011–2016 m. ir nuo 2020 m. Moldavijos socialistų partijos vadovas. 2016 m. gruodžio 23 d. – 2020 m. gruodžio 24 d. užėmė Moldavijos prezidento postą (penktasis prezidentas šalies istorijoje).